Chimo Bayo és el cap de cartell del Retrofuture Festival a Sagunt
08 de maig 2024

![](/media/rabnfova/img_2221_c.jpg?width=850&height=566.6666666666666)

El Retrofuture Festival és un esdeveniment musical programat per al 18 de maig en el qual el famós dj valencià Chimo Bayo és el cap d'un cartell compost per disyoqueis locals i nacionals. L'Ajuntament de Sagunt és una de les entitats col·laboradores en este festival _remember_ organitzat per l'empresa Quality Xperiencie.

Este esdeveniment musical es desenvoluparà des de les 16 hores fins a les 4 del matí en la plaça Bicentenari de Romeu (coneguda com a parc de l'Aigua), emplaçament pel qual actuaran un total d'onze disyoqueis entre els quals, a més de l'autor de cançons com _Así me gustan a mi_ o _Bombas_, cal destacar a Arturo Roger, Coqui Selection, José Coll, José Conca, El Nano, Juanma Llopis, Paco Moliner, Pino, Ricardo Alonso i Vicente _Maffia_. Les entrades poden adquirir-se per un preu de a partir de 22 euros a través de la següent pàgina web: [https://www.fourvenues.com/es/quality-xperience/events/retrofuture-festival-sagunto-18-de-mayo-2024-18-05-2024-3e7t](https://www.fourvenues.com/es/quality-xperience/events/retrofuture-festival-sagunto-18-de-mayo-2024-18-05-2024-3e7t)

La roda de premsa de presentació de Retrofuture Festival ha tingut lloc en el saló de plens del Consistori amb la participació de la regidora de Festes i Cultura Popular de l'Ajuntament de Sagunt, Patricia Sánchez; el responsable de comunicació de Quality Xperience, José Sanmartín; el president de l'Associació Cultural Penyes Festes Patronals de Sagunt, Ricardo Meliá; els disyoqueis Chimo Bayo i Coqui Selection, així com altres representants de l'empresa promotora de l'esdeveniment.

La regidora de Festes i Cultura Popular ha assegurat que l'esdeveniment serà **un «èxit total»**, ja que es fomentarà que gent d'altres localitats visite el municipi**: «Ens fa falta oci nocturn en el nucli urbà de Sagunt perquè este està més centralitzat en el Port de Sagunt. Per a nosaltres és molt important que hàgeu situat el festival ací».** Patricia Sánchez també ha agraït la col·laboració l'Associació Cultural Penyes Festes Patronals de Sagunt i de la Federació de Penyes port de Sagunt per crear **«eixe bon rotllo»** entre les empreses, les federacions de penyes i l'Ajuntament.

Per la seua banda, el responsable de comunicació de Quality Xperience ha agraït **«l'esforç i la implicació»** tant de l'Ajuntament de Sagunt com del teixit associatiu de la ciutat. Finalment, Chimo Bayo han anunciat que la sessió que faran serà tan intensa que d'ella **«no podrà escapar ni la llum».** D'igual mode, Coqui Selection ha declarat que fa falta este tipus de festivals per a promocionar la ciutat: **«Crec que és important per a tothom tindre oci de qualitat i això és el que portarà RetroFuture a Sagunt».**

**![](/media/03jlyrfq/original-b8d3b2df-3cfb-4a3b-ba93-2b960d9be0c2-002-_c.jpg?width=684.4031531531532&height=850)**

*   [](http://www.facebook.com/sharer.php?u=https://aytosagunto.es/va/actualitat/chimo-bayo-es-el-cap-de-cartell-del-retrofuture-festival-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/chimo-bayo-es-el-cap-de-cartell-del-retrofuture-festival-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/chimo-bayo-es-el-cap-de-cartell-del-retrofuture-festival-a-sagunt/ "Linked In")
*   [](mailto:?body=https://aytosagunto.es/va/actualitat/chimo-bayo-es-el-cap-de-cartell-del-retrofuture-festival-a-sagunt/)